
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 808 


20 Σεπτεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται επί της οδού Τατοίου 18 εντός του εγκεκρι¬ 
μένου ρυμοτομικού σχεδίου του δήμου Κηφισιάς 
(Ν. Αττικής) και καθορισμός ειδικών όρων και πε¬ 
ριορισμών δόμησης αυτού. 1 

Καθορισμός ειδικών όρων και περιορισμών δόμησης 
στο διατηρητέο κτίριο, που βρίσκεται επί των οδών 
Ηρακλειδών 16 και Φαίδρας 11 στην περιοχή "Θη¬ 
σείο" του εγκεκριμένου ρυμοτομικού σχεδίου Αθη¬ 


νών (Ν. Αττικής). 2 

Κήρυξη έκταση 0,065 στεμμάτων ως αναδασωτέας 
στη θέση "Γουρνοσπηλιά" περιφέρειας Δημοτικού 
Διαμερίσματος Περιθωρίου Δήμου Χάλκειας. 3 


ΑΠΟΦΑΣΕΙ Σ 

Αριθ. 16109 (1) 

Χαρακτηρισμός ως διατηρητέου του κτιρίου που βρίσκε¬ 
ται επί της οδού Τατοίου 18 εντός του εγκεκριμένου 
ρυμοτομικού σχεδίου του δήμου Κηφισιάς (Ν. Ατ¬ 
τικής) και καθορισμός ειδικών όρων και περιορισμών 
δόμησης αυτού. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. -Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π. δ/τοςτης από 14/24.7.1999 -Δ' 580), ό¬ 
πως αντικαταστάθηκε με την παρ. 2 του άρθρου 3 του Ν. 
2831/2000 "Τροποποίηση των διατάξεων του Ν. 
1577/1985 "Γενικός Οικοδομικός Κανονισμός" και άλλες 
πολεοδομικές διατάξεις" (Α' 140). 

2. - Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) καιτροπο- 
ποιήθηκε με την παρ.2α του άρθρου 1 του Ν. 2469/1997 
(Α' 38). 


3. - Την υπ’αρ. Υ6/31 -10-2001 απόφαση του Πρωθυ¬ 
πουργού και της Υπουργού Περιβάλλοντος, Χωροταξίας 
και Δημοσίων Έργων "ανάθεση αρμοδιοτήτων Υπουργού 
Περιβάλλοντος Χωροταξίας και Δημοσίων Έργων στους 
Υφυπουργούς Περιβάλλοντος,Χωροταξίας και Δημοσίων 
Έργων" (Β' 1484). 

4. - Τις διατάξεις της παρ.Β του άρθρου 1 του π.δ/τος 
28/28.1.1993 "Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων" (Α' 9). 

5. - Την από 6.2.2002 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. - Τις από 6.3.2002 αντιρρήσεις του φερόμενου ιδιο¬ 
κτήτη του κτιρίου κ. Κων/νου Σάχλα (αρ. πρ. ΥΠΕΧΩΔΕ 
3122/1890/6-3-2002). 

7. - Τις από 4.4.2002 παρατηρήσεις της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών επί των αντιρρήσεων του ενδιαφερομένου. 

8. - Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί της οδού Τατοίου 18 εντός του εγκεκριμένου ρυ¬ 
μοτομικού σχεδίου του δήμου Κηφισιάς (Ν. Αττικής), φε- 
ρόμενο ως ιδιοκτησία Κων/νου Σάχλα, όπως φαίνεται με 
μαύρη διαγράμμιση στο σχετικό πρωτότυπο διάγραμμα 
σε κλίμακα 1: 100 που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 
16109/2002 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο, όχι ό¬ 
μως και τα κάθε είδους υπάρχοντα προσκτίσματα που αλ¬ 
λοιώνουν αυτό. Ο καθορισμός των προσκτισμάτων που 
αλλοιώνουν το αρχικό κτίριο πραγματοποιείται από την Ε¬ 
πιτροπή Πολεοδομικού και Αρχιτεκτονικού Ελέγχου (Ε- 
ΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών, καλλιτεχνι¬ 
κών ή διακοσμητικών στοιχείων του χαρακτηριζομένου 
ως διατηρητέου κτιρίου, όσο και του ίδιου του κτιρίου συ¬ 
νολικά, πλην εκείνων των στοιχείων ή προσκτισμάτων για 

τα οποία η ΕΠΑΕ έχει γνωμοδοτήσει για την αφαίρεσή 
τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό και η 
προσθήκη νέου φέροντα οργανισμού στο εσωτερικό του 
χαρακτηριζομένου ως διατηρητέου κτιρίου, καθώς και ε¬ 
πεμβάσεις για λόγους λειτουργικότητάς του, εφόσον δεν 
αλλοιώνεται ο αρχιτεκτονικός χαρακτήρας του και δεν θί¬ 
γονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων του 
κτιρίου. 

6. Αιτήσεις για προσθήκη στο χαρακτηριζόμενο ως δια¬ 
τηρητέο κτίριο, αποστέλλονται από τη πολεοδομική υπη¬ 
ρεσία, με γνώμη της ΕΠΑΕ στην αρμόδια υπηρεσία του 


Υπουργείου Περιβάλλοντος, Χωροταξίας και Δημοσίων 
Έργων για ειδική ρύθμιση σύμφωνα με τις διατάξεις του 
άρθρου 4 (παρ. 2) του Ν. 1577/1985 (Α 210) όπως τροπο¬ 
ποιήθηκε με το άρθρο 3 (παρ. 2) του Ν. 2831/2000, εφό¬ 
σον δεν παραβλάπτεται το κτίριο και ο χώρος που το πε¬ 
ριβάλλει. 

7. Για οποιαδήποτε επέμβαση στο εξωτερικό ή εσωτε¬ 
ρικό του χαρακτηριζομένου ως διατηρητέου κτιρίου κα¬ 
θώς και για την τοποθέτηση επιγραφών απαιτείται έγκρι¬ 
ση της ΕΠΑΕ. 

8. Η ισχύς της παρούσας απόφασης αρχίζει από την δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 2 Αυγούστου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 16100 (2) 

Καθορισμός ειδικών όρων και περιορισμών δόμησης στο 
διατηρητέο κτίριο, που βρίσκεται επί των οδών Ηρα- 
κλειδών 16 και Φαίδρας 11 στην περιοχή "Θησείο" του 
εγκεκριμένου ρυμοτομικού σχεδίου Αθηνών (Ν. Αττι¬ 
κής). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένουπ.δ/τοςτηςαπό 14.7.1999-Δ’ 580), όπως 
αντικαταστάθηκε με την παρ. 2 του άρθρου 3 του Ν. 
2831/2000 "Τροποποίηση των διατάξεων του Ν. 
1577/1985 "Γενικός Οικοδομικός Κανονισμός" και άλλες 
πολεοδομικές διατάξεις" (Α’ 140). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α’ 137) που προστέ¬ 
θηκε με το άρθρο 27 του Ν. 2081/1992 (Α’ 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α’38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υ¬ 
φυπουργούς Περιβάλλοντος Χωροταξίας και Δημοσίων 
Έργων" (Β’ 1484). 

4. Τις διατάξεις της παρ. Β του άρθρου 1 του π.δ/τος 
28/28.1.1993 "Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων" (Α' 9). 

5. Την από 17.12.2001 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Τη σύμφωνη γνώμη των φερομένων ιδιοκτητών του 
κτιρίου δια της εκπροσώπου τους κας Ουρανίας Κωτού- 
λα - Παπαδοπούλου (αριθμ. πρωτ. ΥΠΕΧΩΔΕ 
1583/1408/7.2.2002). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Στο κτίριο, που βρίσκεται επί των οδών Ηρακλειδών 
16 και Φαίδρας 11 στην περιοχή "Θησείο" του εγκεκριμέ¬ 


νου ρυμοτομικού σχεδίου Αθηνών (Ν. Αττικής), φερόμενο 
ως ιδιοκτησία των Παύλου και Μπελίντας Φύρου και το ο¬ 
ποίο έχει χαρακτηρισθεί ως διατηρητέο με το από 
17.10.1984 π.δ/γμα (ΦΕΚ 35/Δ/1985), επιτρέπεται: 

α. ο εκσυγχρονισμός των εγκαταστάσεων του, η ενί¬ 
σχυση του φέροντα οργανισμού στο εσωτερικό του, κα¬ 
θώς και κάθε επέμβαση για λόγους λειτουργικότητάς 
του, 

β. η αναδιαρρύθμιση του εσωτερικού χώρου του κτι¬ 
ρίου, 

γ. η κατασκευή νέας μονοκλινούς στέγης στο τμήμα του 
κτιρίου με όψη επί της οδού Φαίδρας και η κατασκευή δώ¬ 
ματος μεταξύ της υφιστάμενης στέγης και της νέας, ό¬ 
πως οι ρυθμίσεις αυτές φαίνονται στα δύο (2) σχετικά 
πρωτότυπα διαγράμματα (Π.02 και Π. 11) σε κλίμακα 1:50, 
που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την 16100/2002 πράξη του 
και που αντίτυπά τους σε φωτοσμίκρυνση δημοσιεύονται 
με την παρούσα απόφαση. 

2. Όλες οι παραπάνω επιτρεπόμενες επεμβάσεις γίνο¬ 
νται σύμφωνα με τις ισχύουσες πολεοδομικές διατάξεις. 

3. Το συνολικό ύψος του κτιρίου που έχει όψη επί της ο¬ 
δού Φαίδρας, δεν υπερβαίνει τα έντεκα (11,00 μ.) μέτρα 
μετρούμενο από τη νόμιμη υψομετρική αφετηρία. 

4. Επιτρέπεται η χρήση του διατηρητέου κτιρίου ως χώ¬ 
ρου εκθέσεων έργων τέχνης (πολιτιστικό κτίριο και εν γέ- 
νει πολιτιστικές εγκαταστάσεις). Επίσης επιτρέπεται, ως 
υποστηρικτική χρήση της ως άνω επιτρεπόμενης χρήσης, 
η λειτουργία κυλικείου σε χώρο του υπογείου τμήματος 
του κτιρίου προς την οδό Φαίδρας. 

5. Επιτρέπεται η απαλλαγή του κτιρίου από την υποχρέ¬ 
ωση για την εξασφάλιση χώρων στάθμευσης αυτοκι¬ 
νήτων. 

6. Κατά τα λοιπά εξακολουθούν να ισχύουν τα οριζό¬ 
μενα με τις διατάξεις του από 17.10.1984 π.δ/τος, με το ο¬ 
ποίο το κτίριο χαρακτηρίσθηκε ως διατηρητέο. 

7. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 2 Αυγούστου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 2232 ( 3 ) 

Κήρυξη έκτασης 0,065 στεμμάτων ως αναδασωτέας στη 

θέση “Γουρνοσπηλιά” περιφέρειας Δημοτικού Διαμε¬ 
ρίσματος Περιθωρίου Δήμου Χάλκειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις «περί διοικητικής αποκέντρωσης». 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 "περί προστασίας δασών 
κ.λ.π." και ειδικότερα: α) του άρθρου 38 παρ. 1 και β) του 
άρθρου 41 παρ. 1. 

4. Τις με αρίθμ. α) 160417/1180/8-7-80 , β) 182447/ 
3049/24-9-80 και γ) 141823/4-2-83 διαταγές του Υπουρ¬ 
γείου Γ εωργίας. 

5. Τις διατάξεις των άρθρων 1 παρ. 1,2 παρ. 1 δ, 5 παρ. 
3 β. 6 παρ. 7 και 7 παρ.2του Ν. 2503/97 "Διοίκηση, Οργά¬ 
νωση, Στελέχωση της Περιφέρειας". 

6. Την αρίθμ. 3263/12-8-2002 πρόταση του Δασαρχείου 
Μεσολογγίου περί κηρύξεως αναδασωτέας έκτασης. 

7. Την αρίθμ. 186Γ.Γ./30-6-98 (ΦΕΚ 727/Β/98) απόφαση 
του Γενικού Γραμματέα Περιφέρειας Δυτικής Ελλάδος 
"περί ανάθεσης αρμοδιοτήτων, αποφασίζουμε: 


Κηρύσσουμε αναδασωτέα, με φυσική ή τεχνητή ανα¬ 
γέννηση, με σκοπό την προστασία για την επαναδημιουρ- 
γία της δασικής βλάστησης που καταστράφηκε από πα¬ 
ράνομη εκχέρσωση και την διατήρηση του χαρακτήρα 
της δασικής έκτασης ώστε να αποκλεισθεί η διάθεση αυ¬ 
τής για άλλο σκοπό, την παραπάνω δημόσια δασική έκτα¬ 
ση των 0,065 στρεμμάτων που ανήκει στην κατηγορία των 
άρθρων 3 παρ2 και 4παρ 1 ε του Ν. 998/79. 

Η ανωτέρω έκταση βρίσκεται στη θέση «Γουρνοσπη- 
λιά» περιφέρειας Δημοτικού Διαμερίσματος Περιθωρίου, 
Δήμου Χάλκειας, προσδιορίζεται από τα στοιχεία: Α,Β,Γ,Α 
και οριοθετείται ως ακολούθως: 

Βόρεια : Με Δημόσια Δασική Έκταση 
Ανατολικά : Με Δημόσια Δασική Έκταση 
Δυτικά : Με υπάρχοντα χωμάτινο δρόμο. 

Νότια : Με Δημόσια Δασική Έκταση όπως φαίνεται στο 
συνημμένο διάγραμμα, που αποτελεί αναπόσπαστο μέ¬ 
ρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 2 Σεπτεμβρίου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




